พอดีมีเพศสัมพันธ์กับหลังจากประจำเดือนหมดไป6 วัน แล้วเกิดหลั่งใน ไม่ได้ทานยาคุมฉุกเฉิน จะท้องไหมค่ะ
สวัสดีค่ะ การมีเพศสัมพันธ์ในช่วงใดๆของเดือนมีโอกาสตั้งครรภ์ได้ทั้งสิ้นค่ะ ไม่ควรพยายามทำการนับวันตกไข่เพื่อคุมกำเนิดอย่างเด็ดขาด เป็นวิธีการที่มีโอกาสผิดพลาดได้สูง หลังประจำเดือนหมดไป 6 วัน ตามหลักการแล้ว มักจะเป็นช่วงที่ไข่ตกพอดี ดังนั้นกรณีมีโอกาสตั้งครรภ์ค่ะหากมีเพศสัมพันธ์ไม่ป้องกันด้วยถุงยางอนามัยด้วย และเป็นเพศสัมพันธ์ภายใน 72 ชั่วโมง จะมีข้อบ่งชี้ในการใช้ยาคุมฉุกเฉินตามเข้าไปเพื่อช่วยลดโอกาสการตั้งครรภ์ แต่ไม่ควรเป็นวิธีการที่นำมาใช้บ่อยๆ เพราะผลข้างเคียงเช่นเลือดออกผิดปกติทางช่องคลอด หรือประจำเดือนมาคลาดเคลื่อนเกิดได้มาก อีกทั้งประสิทธิภาพต่ำกว่าการใช้ถุงยางอนามัยหรือยาคุมแบบแผงรายเดือนแนะนำสังเกตประจำเดือนอีกครั้งว่ามาตรงรอบเดือนหรือไม่ หากมาช้า สามารถซื้อชุดตรวจครรภ์ทางปัสสาวะมาตรวจเองได้ ให้ผลบวกได้ตั้งแต่ 10-14 วันหลังปฏิสนธิค่ะ